আপনি এবং সিলেটের আওয়ামীলীগের নেতৃবৃন্দকে বলছি, সামনে হয়তো ফাইনাল হবে! ফাইনাল। আকাশে বজ্রপাতের ঘণঘটা। হয়তো এবার সত্যিকারের খেলা হবে। এ খেলায় সিলেটের জন্য দরকার একজন ষ্ট্রাইকার। দরকার একজন ম্যারাডোনা। যে গোটা সংগঠনকে উজ্জীবিত করবে। আর সে হলো জাতির জনক বঙ্গবন্ধুর মানষপুত্র, ৭৫’র বঙ্গবন্ধু হত্যা পরবর্তী বিপ্লবের সিপাহসালার, সিলেটের মাটি ও মানুষের হৃৎপিন্ডস্থিত বন্ধু, যিনি নবজাগরণের শিল্পী, তিনি ডাকসু ভিপি সুলতান মোহাম্মদ মনসুর আহমদ। যে বিপ্লবী দেশান্তরী ভারত থেকে ফিরে এসে ৮০’র দশকের শুরুতে বৃহত্তর সিলেটের তরুন প্রজন্মকে প্রগতির পথে, বঙ্গবন্ধুর আদর্শের সংগ্রামে উদ্দেলিত করেছিলো; দূর্ণীতিবাজ নেতৃত্বের বদৌলতে সিলেটের নুঁয়ে পড়া আওয়ামীলীগকে আজ আবার উদ্দীপ্ত করতে প্রয়োজন নব জাগরণের কান্ডারী, বাংলার প্রগতিশীল ছাত্র ও যুব আন্দোলনের বরপুত্র সেই কালজয়ী ষ্ট্রাইকার সুলতান মনসুর। সিলেটের ‘ম্যারাডোনা’।